เจมส์ ฝันเป็นจริง ขึ้นคอนเสิร์ตพร้อมศิลปินต่างค่ายยุค 90 ครั้งแรก
สายแดนซ์ยุค 90 เตรียมร่าง ซ้อมสเตปเต้นให้พร้อม เมื่อบริษัท NEXT COMPANY (เน็กซ์ คอมพานี) ผู้นำสื่อวิทยุ ณ จุดขาย ประกาศตัวเตรียมระเบิดคอนเสิร์ตใหญ่ ICHITAN และ LACTASOY Present 90s NONSTOP CONCERT (อิชิตัน และแลคตาซอย พรีเซ้นท์ ไนน์ตี้ นันสต๊อป คอนเสิร์ต) เต้นไม่หยุดสุดทุกค่าย,กับครั้งแรกที่เหล่าศิลปินขวัญใจไอดอลสายแดนซ์ ยุค 90 ครบทุกค่ายเพลง ได้แก่ มอส ปฏิภาณ ปฐวีกานต์, อมิตา ทาทา ยัง, เต๋า สมชาย เข็มกลัด, โจอี้ บอย, ไทรอัม คิงส์ดอม (โบ จอยซ์), นิโคล เทริโอ, เจมส์ เรืองศักดิ์ ลอยชูศักดิ์, ลิฟท์-ออย, ที-สเกิร์ต (มาร์ จอย กิ๊ฟ) และ MR.Z (สมเกียรติ อริยะชัยพาณิชย์) ต่างโคจรมารวมตัวชวนแฟนแดนซ์บนเวทีเดียวกัน ซึ่งจะจัดขึ้นใน วันเสาร์ที่ 25 สิงหาคม 2561 ณ ชาเลนเจอร์ ฮอลล์ 3 อิมแพ็ค เมืองทองธานี ตั้งแต่เวลา 18.00 น.เป็นต้นไป และงานนี้ยังได้ ป๋าเต็ด-ยุทธนา บุญอ้อม ผู้อยู่เบื้องหลังความสำเร็จของคอนเสิร์ต 20 ปี มอส ทาทา เมื่อต้นปีมาทำหน้าครีเอทีฟไดเร็คเตอร์โชว์ให้อีกครั้ง,โดยงานนี้ หนุ่มเจมส์ 1 ในศิลปินที่จะขึ้นโชว์เป็นตัวแทนเพื่อนๆ เผยว่า ตื่นเต้นและดีใจมากครับ เพราะนี่ถือเป็นครั้งแรกจริงๆ ของพวกเราศิลปินต่างค่ายยุค 90 ที่ได้มีโอกาสมารวมตัวเล่นคอนเสิร์ตสนุกๆ บนเวทีเดียวกันเพื่อแฟนยุค 90 ที่ติดตามเรามาตั้งแต่ตอนนั้น พวกเราต่างก็รอคอยงานนี้กันมากว่า 20 ปีเลย คือในสมัยนั้นมันอาจเป็นไปไม่ได้ด้วยเงื่อนไข แต่จริงๆ พวกเราก็รู้จักสนิทสนมกันตั้งแต่ตอนนั้นแล้ว มาวันนี้พอจะมีขึ้นจริงๆ รู้สึกเหมือนฝันเป็นจริงน่ะครับ มันทั้งดีใจสุดๆ ทั้งตื่นเต้น อยากให้ถึงวันนั้นเร็วๆ รับรองมันต้องสนุกมากๆ แน่นอน,อีกอย่างครั้งนี้แฟนๆ จะได้เห็นเจมส์ในภาพใหม่ๆ ร้องเพลงค่ายอื่นที่ไม่ใช่เพลงตัวเอง หรืออาจได้เห็นพี่เต๋า, ลิฟท์-ออย ทั้งร้องทั้งเต้นกับศิลปินท่านอื่นๆ ในคอนเสิร์ตนี้ ซึ่งเป็นภาพที่ไม่เคยมีใครเห็นมาก่อน แต่เวทีนี้คุณจะได้เห็นและสนุกไปกับมันแน่นอนครับ ร้องเพลงไหนก็สนุก เพราะบนเวทีนี้ไม่มีแบ่งค่าย เราขนเพลงดังในยุค 90 เพื่อคนดูทุกๆ คนครับ,ตอนนี้แต่ละคนเตรียมโชว์ต่างๆ และก็ฟิตซ้อมกันอย่างหนัก ทั้งการร้อง ออกกำลังกาย ซ้อมเต้นกันอย่างหนักเพื่อให้สมกับชื่อคอนเสิร์ต 90s NONSTOP CONCERT ขอย้ำคอนเสิร์ตนี้ไม่มีเพลงช้าครับ ฝากถึงคนดูทุกๆ ท่าน วอร์มร่างกายให้ดีแล้วไปเต้นมาราธอนกันในวันนั้นครับ,สายแดนซ์ยุค 90 เตรียมไปขยับร่าง เต้นไม่หยุดสุดทุกค่ายกับ ICHITAN และ LACTASOY Present 90s NONSTOP CONCERT เริ่มจำหน่ายบัตร 30 มิถุนายน 2561 ที่ ไทยทิคเก็ต เมเจอร์ ทุกสาขา ราคาบัตร 4,500 / 4,000 / 3,500 / 3,000 / 2,500 / 2,000 / 1,500 / 1,200 บาท.
สายแดนซ์ยุค 90 เตรียมร่าง ซ้อมสเตปเต้นให้พร้อม กับคอนเสิร์ตใหญ่ ไนน์ตี้ นันสต๊อป คอนเสิร์ต เต้นไม่หยุดสุดทุกค่าย ครั้งแรกที่เหล่าศิลปินขวัญใจไอดอลสายแดนซ์ยุค 90 ทุกค่ายแดนซ์บนเวทีเดียวกัน
เจมส์ เรืองศักดิ์,90's NONSTOP CONCERT,ไนน์ตี้ นันสต๊อป คอนเสิร์ต,ศิลปินยุค 90,คอนเสิร์ต